Prefectul Radu Roca, alături de directorul Cancelariei, Radu Iancu, a avut în data de 18 martie o serie de întâlniri cu directorii și lucrătorii din cadrul instituțiilor din domeniul agriculturii, în cadrul unor vizite inopinate și de informare. Scopul este de verifica și de a pregăti pentru toți agricultorii buna derulare a campaniilor specifice de primăvară.
Au avut loc întâlniri la sediul Oficiului Județean de Zootehnie, a Oficiului Județean de Studii Pedologice si Agrochimice, Direcției pentru Agricultură Județene dar și al Agenției de Plăți și Intervenție pentru Agricultură Satu Mare.
APIA pregătește campania de depunere a cererilor unice de plată pentru anul 2024
Direcția pentru Agricultură Satu Mare derulează în acest moment programele instituite de HG 150/2024, OUG 13/2024 și OUG 14/2024 respectiv ajutoare de minimis pentru susținerea producției de cartofi în anul anul 2024 (termen de depunere a documentelor 20 mai 2024) și scheme de ajutor de stat pentru compensarea parțială a pierderilor suferite de agricultori în contextul crizei provocate de agresiunea Rusiei împotriva Ucrainei în anul 2023 respectiv pentru cultivatorii de tomate în spații protejate (termen de depunere a documentelor 10 mai 2024), usturoi (termen de depunere a documentelor 19 aprilie 2024 și pentru apicultori (termen de depunere a documentelor 11 aprilie 2024).
Agenția de Plăți și Intervenție pentru Agricultură Satu Mare pregătește campania de depunere a cererilor unice de plată pentru anul 2024 care va demara în cel mai scurt timp, după aprobarea calendarului prin ordin al ministrului agriculturii. A fost realizată informarea tuturor primăriilor privind eliberarea și modalitatea de transmitere către APIA a adeverințelor, fără a mai implica fermierii în acest demers, conform înscrisurilor din registrele agricole de la nivelul UAT.
"Doresc să mă asigur că lucrurile funcționează bine și suntem pregătiți pentru a gestiona aceste campanii, care sunt foarte importante pentru agricultorii noștri. Încercăm să simplificăm mecanismele, pentru a nu pune oamenii inutil pe drumuri. Solicit tuturor lucrătorilor din instituțiile Ministerului Agriculturii, servicii deconcentrate la nivelul județului Satu Mare implicare maximă și susținere a fiecărui agricultor, pentru ca acesta să cunoască drepturile și să poată beneficia de fondurile necesare pentru derularea activității lor, extrem de importantă pentru securitatea alimentară a fiecarui cetățean al acestei țări, a transmis prefectul Radu Roca.